REPUBLIKA SRBIJA NARODNA SKUPŠTINA

Odbor za odbranu i unutrašnje poslove

05 Broj: 06-2/8-24

1. april 2024. godine

B e o g r a d

ZAPISNIK

PRVE SEDNICE ODBORA ZA ODBRANU I UNUTRAŠNjE POSLOVE,

ODRŽANE 1. APRILA 2024. GODINE

Sednica je počela u 13,05 časova.

Sednicu je, na osnovu člana 25. stav 1. Poslovnika Narodne skupštine, sazvala Ana Brnabić, predsednica Narodne skupštine.

Sednici je, u skladu sa članom 25. stav 2. Poslovnika Narodne skupštine, do izbora predsednika Odbora, predsedavao prof. dr Mitar Kovač, najstariji član Odbora.

Sednici su prisustvovali članovi Odbora: Sandra Božić, prof. dr Zoran Dragišić, Darko Jovanović, Milica Nikolić, Tomislav Janković, Jasmina Obradović, Biljana Pantić Pilja, dr Dušan Bajatović, Marija Jevđić, Aleksandar Pavić, prof. dr Mitar Kovač, Đorđo Đorđić i Bogdan Radovanović.

Sednici su prisustvovali zamenici članova Odbora: Goran Spasojević, zamenik prisutnog člana Darka Jovanovića, Slavica Radovanović, zamenik odsutnog člana Miroslava Aleksića i Stefan Janjić, zamenik odsutnog člana Zdravka Ponoša.

Sednici nije prisustvovao član Odbora dr Miloš Jovanović.

Sednici je, tokom razmatranja 1. tačke dnevnog reda, pristupio Aleksandar Đukić, zamenik odsutnog člana Odbora Dragana M. Markovića.

U skladu sa članom 25. stav 3. Poslovnika Narodne skupštine za Prvu sednicu Odbora je unapred utvrđen sledeći:

D n e v n i r e d:

1. Izbor predsednika Odbora,
2. Izbor zamenika predsednika Odbora.

**Prva tačka dnevnog reda: Izbor predsednika Odbora**

Narodna poslanica Marija Jevđić, član Odbora, predložila je i obrazložila predlog da se za predsednicu Odbora izabere narodna poslanica Sandra Božić.

U diskusiji su učestvovali Slavica Radovanović, Marija Jevđić, Tomislav Janković, Biljana Pantić Pilja, prof. dr Zoran Dragišić, Aleksandar Pavić, prof. dr Mitar Kovač, dr Dušan Bajatović, Jasmina Obradović i Bogdan Radovanović.

Nakon što je diskusija okončana, Odbor je većinom glasova (10 „za“, 6 „protiv“) usvojio predlog Marije Jevđić i za predsednicu Odbora izabrao narodnu poslanicu Sandru Božić.

Nakon izbora, predsedavanje sednici je preuzela narodna poslanica Sandra Božić, predsednica Odbora.

Sandra Božić se u kratkom izlaganju zahvalila članovima Odbora na ukazanom poverenju i naglasila da sebe doživljava kao prvu među jednakima. Dodala je da joj je izuzetno drago što se među članovima Odbora nalaze ljudi koji su najveći deo svog profesionalnog veka proveli u sistemu odbrane i bezbednosti, istakavši da je geopolitički trenutak u kome se Republika Srbija nalazi izuzetno težak i složen.

Na kraju je konstatovala da se druga tačka dnevnog reda, izbor zamenika predsednice Odbora, odlaže za narednu sednicu Odbora uz obrazloženje da se u najskorije vreme očekuju izmene u sastavu Odbora.

\*\*\*

Sednica je završena u 13,35 časova.

Sastavni deo ovog zapisnika čini obrađeni tonski snimak sednice Odbora.

SEKRETAR ODBORA PREDSEDNICA ODBORA

Miloš Jančić Sandra Božić